./data/phi0914/phi00126/phi0914.phi00126.perseus-lat2.xml
eodem tempore septem tabernae quae postea quinque, et argentariae       quae nunc novae appellantur, arsere;        conprehensa postea privata aedificia—neque enim tum basilicae erant—,       conprehensae lautumiae forumque piscatorium et atrium  regium            aedis Vestae vix defensa est tredecim  maxime servorum opera, qui in publicum       redempti ac manu missi sunt  nocte ac die continuatum incendium fuit, nec ulli dubium erat humana       id fraude factum esse, quod pluribus simul locis, et iis diversis, ignes coorti       essent  Itaque consul ex auctoritate senatus pro contione edixit qui,       quorum opera id conflatum  incendium, profiteretur, praemium fore libero pecuniam,       servo libertatem  eo praemio inductus Campanorum Calaviorum servus—Manus ei nomen       erat—indicavit dominos et quinque praeterea iuvenes nobiles Campanos quorum       parentes a Q  Fulvio securi percussi erant id incendium fecisse, volgoque       facturos alia, ni conprendantur  conprehensi ipsi familiaeque eorum  et primo elevabatur       index indiciumque: pridie eum verberibus castigatum ab dominis discessisse; per       iram ac levitatem ex re fortuita crimen commentum  ceterum ut coram coarguebantur, et quaestio ex ministris facinoris       foro medio haberi coepta est, fassi omnes, atque in dominos servosque conscios       animadversum est; indici libertas data et viginti milia aeris